1.2.2001 De Europæiske Fællesskabers Tidende L 30/43 KOMMISSIONENS DIREKTIV 2001/7/EF af 29. januar 2001 om tredje tilpasning til den tekniske udvikling af Rådets direktiv 94/55/EF om indbyrdes tilnær- melse af medlemsstaternes lovgivning om transport af farligt gods ad vej (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 94/55/EF af 21. november 1994 om indbyrdes tilnærmelse af medlemsstaternes lovgiv- ning om transport af farligt gods ad vej ()), senest ændret ved Europa-Parlamentets og Rådets direktiv 2000/61J/EF ?), særlig artikel 8, og ud fra følgende betragtninger: (1) — Bilag A og B til direktiv 94/55/EF indeholder bilag A og B til den europæiske konvention om international trans- port af farligt gods ad vej, almindeligvis benævnt ADR, i udgaven gældende fra den 1. juli 1999. (2) > ADR ajourføres hvert andet år, og en ændret udgave heraf vil derfor træde i kraft den 1. juli 2001 med en overgangsperiode frem til 31. december 2002, dog således, at overgangsperioden for farligt gods i klasse 7 (radioaktive stoffer) udløber den 31. december 2001. (3) — Det er derfor nødvendigt at ændre bilagene til direktiv 94/55/EF. (4) — De i dette direktiv fastsatte foranstaltninger er i overens- stemmelse med udtalelse fra Udvalget for Transport af Farligt Gods — UDSTEDT FØLGENDE DIREKTIV: Artikel 1 Bilagene til direktiv 94/55/EF ændres som følger: 1) Bilag A affattes således: »BILAG A Bilag A omfatter bestemmelserne i bilag A til den euro- pæiske konvention om international transport af farligt gods ad vej (ADR), som de gælder fra den 1. juli 2001, idet udtrykket »kontraherende part« erstattes med »medlemsstat« NB: Den kodificerede 2001-udgave af bilag A til ADR offentliggøres, så snart teksten foreligger på alle de officielle fællesskabssprog.« 2) Bilag B affattes således: »BILAG B Bilag B omfatter bestemmelserne i bilag B til den euro- pæiske konvention om international transport af farligt gods ad vej (ADR), som de gælder fra den 1. juli 2001, idet udtrykket »kontraherende part« erstattes med »medlemsstat« NB: Den kodificerede 2001-udgave af bilag B til ADR offentliggøres, så snart teksten foreligger på alle de officielle fællesskabssprog.« Artikel 2 1. Medlemsstaterne sætter de nødvendige love og admini- strative bestemmelser i kraft for at efterkomme dette direktiv inden den 31. december 2001 hvad angår farligt gods i klasse 7 og inden den 31. december 2002 hvad angår farligt gods i andre klasser. De underretter straks Kommissionen herom. Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvis- ningen fastsættes af medlemsstaterne. 2. Medlemsstaterne meddeler Kommissionen teksten til de nationale retsforskrifter, som de udsteder på det område, der er omfattet af dette direktiv. Artikel 3 Dette direktiv træder i kraft på tyvendedagen efter offentliggø- relsen i De Europæiske Fællesskabers Tidende. Artikel 4 Dette direktiv er rettet til medlemsstaterne. Udfærdiget i Bruxelles, den 29. januar 2001. På Kommissionens vegne Loyola DE PALACIO Næstformand () EFT L 319 af 12.12.1994, s. 7. () EFT L 279 af 1.11.2000, s. 40.